stanford-oval/wikipedia huggingface dataset:
Fteliá

| Fteliá> Φτελιά |
| --- | --- |
 Ftelián arkeologista aluetta.
Sijainti
 Fteliá
Koordinaatit:  37°27′39″N, 25°22′32″E
Valtio:  Kreikka
Paikkakunta:  Mýkonos, Etelä-Egean saaret
Historia
Tyyppi:  asutus
Ajanjakso:  noin 5100–4500 eaa.
Kulttuuri:  neoliittinen kulttuuri
Aiheesta muualla
  Fteliá Commonsissa 
Infobox OKNimi-testi OK: 
Fteliá (kreik. Φτελιά) on neoliittisen kauden asutuksen arkeologinen kohde Mýkonoksen saarella Kreikassa. Se sijaitsee samannimisellä rannalla saaren pohjoisosassa Fteliánlahden rannikolla.
Ftelián aluetta.
Ftelián asutus ajoitetaan noin ajalle 5100–4500 eaa., mikä tekee siitä saaren varhaisimman. Arkeologisen alueen koko on noin puoli hehtaaria. Asutusta on ollut neljässä vaiheessa. Löytöihin kuuluu muun muassa megaron, josta on säilynyt seinämuuria noin 1,5 metrin korkeudelta, sekä keramiikkaa, savisia figuriineja, obsidiaanista tehtyjä työkaluja sekä nuolenkärkiä.
Kreikkalaisessa mytologiassa paikalla olevaa hautaa pidettiin Aiaan hautana. Kertomuksessa hänet hukutettiin hänen raiskattuaan Kassandran, minkä jälkeen hänen ruumiinsa ajautui Mýkonokselle.
Alueen arkeologiset kaivaukset alkoivat vuonna 1995.
Aiheesta muualla

Kuvia tai muita tiedostoja aiheesta Ftelián arkeologinen alue Wikimedia Commonsissa
Francisco Borgia

| Francisco Borgia |
| --- | --- |
 Pyhä Francisco Borgia
Henkilötiedot
Syntynyt: 28. lokakuuta 1510 Gandia, Valencia, Espanja
Kuollut: 30. syyskuuta 1572 Ferrara, Italia
Ammatti:  pappi
Francisco Borgia (myös Franciscus, esp. Francisco de Borja; 28. lokakuuta 1510 Gandia, Valencia, Espanja – 30. syyskuuta 1572 Ferrara, Italia) oli espanjalainen pappi, jesuiittajärjestön johtaja ja katolisen kirkon pyhimys.
Borgia oli paavi Aleksanteri VI:n pojanpojanpoika, Aragonian kuningas Ferdinand Katolilaisen pojantyttärenpoika ja herttua Juan Borgian poika. Hänestä tuli herttua 33-vuotiaana ja hän eli vaimonsa Eleanor de Castron ja kahdeksan poikansa kanssa kunnes hänen vaimonsa kuoli. Hän rupesi jesuiitaksi ja hänet vihittiin papiksi vuonna 1551, minkä jälkeen hänestä tuli menestyksekäs saarnaaja. Borgialle annettiin vastuu jesuiittojen lähetystyöstä Länsi-Intiassa ja Itä-Intiassa. Tultuaan jesuiittojen johtajaksi vuonna 1565 hän perusti lähetysasemia Floridaan, Uuteen-Espanjaan ja Peruun. Borgia uudisti jesuiittoja niin paljon, että häntä pidettiin yhteisön toisena perustajana. Hän teki yhteistyötä paavi Pius V:n ja pyhän Carlo Borromeon kanssa vastauskonpuhdituksessa. Borgia kuoli 30. syyskuuta 1572 Ferrarassa palattuaan kaksi päivää aiemmin apostoliselta matkalta Espanjasta.
Francisco Borgia on Portugalin suojeluspyhimys ja suojeluspyhimys maanjäristyksiä vastaan. Hänen muistopäiviään ovat 30. syyskuuta, 3. lokakuuta ja 10. lokakuuta. Häntä on muistettu roomalaiskatolisessa messussa seuraavalla latinankielisellä kollehtarukouksella:
»Dómine Iesu Christe, veræ humilitátis et exémplar et præmium: quǽsumus; ut, sicut beátum Francíscum in terréni honóris contémptu imitatórem tui gloriósum effecísti, ita nos eiúsdem imitatiónis et glóriæ tríbuas esse consórtes»
Fitzcarraldo (kustantamo)

Fitzcarraldo on brittiläinen kirjankustantamo. Sen perusti Jacques Testard 2014. Testard nimesi kustantamon Werner Herzogin samannimisen elokuvan mukaan, koska piti yritystään yhtä riskialttiina kuin elokuvan juonen kuvaamaa hullua hanketta. Kustantamolla oli vuonna 2022 kuusi työntekijää.
Fitzcarraldon kirjojen yksinkertainen ulkoasu on saanut huomiota. Kirjojen kannet, jotka on suunnitellut Ray O’Meara, ovat yksivärisiä: kaunokirjat sinisiä ja tietokirjat valkoisia. Kustantamon pieneen kokoon nähden poikkeuksellisen moni sen julkaisema kirjailija on saanut Nobelin kirjallisuuspalkinnon. Heitä ovat Svetlana Aleksijevitš (palkittu 2015), Olga Tokarczuk (2018), Annie Ernaux (2022) ja Jon Fosse (2023). Nobel-julkisuus on merkinnyt kustantamolle taloudellista menestystä.
Fool’s Complaint

| ”Fool's Complaint” Suzanne Vega |
| --- | --- | --- |

Singlen tiedot
 Albumilta: Tales from the Realm of the Queen of Pentacles
 Äänitetty : 2013
 Julkaistu: 6. tammikuuta 2014
 Formaatti: digitaalinen lataus
 Tyylilaji: Pop
 Kesto: 02.39
 Levy-yhtiö: Amanuensis Productions
Suzanne Vegan muut singlet
| ”No Cheap Thrill” 1996 | ”Fool’s Complaint” 2014 |   |
Fool's Complaint on yhdysvaltalaisartisti Suzanne Vegan kappale hänen uransa kahdeksannelta, Tales from the Realm of the Queen of Pentacles-studioalbumilta. Sen julkaisi Amanuensis Productions albumin ensimmäisenä singlenä 6. tammikuuta 2014. Kappaleeseen liittyvä sanoitusvideo julkaistiin videopalvelu YouTubessa 5. helmikuuta 2014. Kappale ei ole saavuttanut suurta menestystä, vaan sen ainoa tiedetty listasaavutus on Suomen virallisen radiolistan 92. sija.
Kappalelista

Digitaalinen lataus
Fool's Complaint – 2.39
Listasijoitukset

| Listat (2014) | Paras sijoitus |
| --- | --- |
Suomi (Suomen virallinen radiolista): 92
Francesco La Macchia

| Mitalit | Mitalit | Mitalit |  |
| --- | --- | --- | --- |
|  La Macchia vuonna 1960. |  La Macchia vuonna 1960. |  La Macchia vuonna 1960. |  |
Maa:   Italia
Miesten ratamelonta
|  Olympialaiset  |  Olympialaiset  |  Olympialaiset  |  |
|  Hopeaa | Rooma 1960 | C-2 1 000 m |  |
Francesco La Macchia (9. lokakuuta 1938 Tonnarella – 31. heinäkuuta 2017) oli italialainen ratameloja ja olympiamitalisti.
La Macchia saavutti parinsa Aldo Dezin kanssa kanadalaiskaksikkojen 1 000 metriltä olympiahopeaa Roomassa 1960. Hän kuoli 78-vuotiaana 31. heinäkuuta 2017.
Francisco Camps Ortiz

| Francisco Camps |
| --- | --- |

Henkilötiedot
Syntynyt: 28. elokuuta 1962 (ikä 62) Valencia
Poliitikko
Puolue:  Kansanpuolue
Asema:  Valencian itsehallintoalueen presidentti 2003-2011
Francisco Enrique Camps Ortiz (s. 28. elokuuta 1962 Valencia) on espanjalainen kansanpuolueen poliitikko. Camps on lakitieteen lisensiaatti. Hän toimi Valencian itsehallintoalueen presidenttinä vuodesta 2003 vuoteen 2011.
Camps joutui eroamaan korruptiosyytteistä, niin sanotun Gürtel-tapauksen johdosta.
Aiheesta muualla

Kuvia tai muita tiedostoja aiheesta Francisco Camps Ortiz Wikimedia Commonsissa
Francesco Jovino

| Francesco Jovino> Henkilötiedot |
| --- | --- |
Syntynyt: 20. helmikuuta 1977 (ikä 47) Varese, Italia
Ammatti:  muusikko
Muusikko
Tyylilajit:  heavy metal
Soittimet:  rummut
Yhtyeet:  Sinner, Primal Fear, U.D.O.
  [ Muokkaa Wikidatassa ] [ ohje ]  
Francesco Jovino (s. 1977 Varese, Italia) on italialainen rumpali, joka tunnetaan parhaiten työstään yhtyeissä U.D.O. ja Primal Fear.
Jovino liittyi yhtyeeseen heavy metal -yhtyeeseen U.D.O. vuonna 2005 Lorenzo Milanin lähdettyä yhtyeestä sisarensa kuollessa. Hän on soittanut rumpuja yhtyeen kuudella albumilla Mission nro X (2005), Mastercutor (2007), Dominator (2009), Rev-Raptor, Steelhammer (2013) ja Decadent (2015). Vuodenvaihteessa 2014 hän jätti yhtyeen henkilökohtaisista syistä.
U.D.O.n jälkeen hän liittyi saksalaiseen power metal -yhtyeeseen Primal Fear. Jovino soitti yhtyeen albumeilla Rulebreaker (2016) ja Apocalypse (2018). Kesäkuussa 2019 yhtye tiedotti, että Francesco Jovino on lähtenyt yhtyeestä ja hänen tilalle yhtyeeseen tulee Gamma Rayn rumpali Michael Ehré.
Francisco Boza

| Mitalit | Mitalit | Mitalit |  |
| --- | --- | --- | --- |
|  Francisco Boza vuonna 2011. |  Francisco Boza vuonna 2011. |  Francisco Boza vuonna 2011. |  |
Maa:  Peru
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | trap |  |
Francisco Boza (s. 19. syyskuuta 1964 Lima, Peru) on perulainen ampuja ja olympiamitalisti. Hän osallistui olympialaisiin yhteensä kahdeksan kertaa ja saavutti hopeaa yhteisessä trapissa Los Angelesissa 1984. Ensimmäisen kerran Boza osallistui olympialaisiin Moskovassa 1980 ja seitsemännen kerran Ateenassa 2004. Hän osallistui olympialaisiin vielä kahdeksannen kerran Rio de Janeirossa 2016. Boza toimi lisäksi Perun lipunkantajana Ateenassa ja Rio de Janeirossa.
Aiheesta muualla

Francisco Boza Kansainvälinen olympiakomitea. (englanniksi)
Finlandia Kirja

| Finlandia Kirja Oy |
| --- | --- |

Yritysmuoto:  osakeyhtiö
Perustettu:  2010
Perustaja:  Matti Pietilä
Toimitusjohtaja:  Matti Pietilä
Avainhenkilöt:  myyntijohtaja Kirsi Kumpulainen
Kotipaikka:  Orimattila
Toiminta-alue:  maailmanlaajuinen
Toimiala:  antikvariaattikauppa
Tuotteet:  kirjat ja lehdet
Liikevaihto:  1,6 milj. € (2022)
Henkilöstö:  27 (2023)
Kotisivu:  www.finlandiakirja.fi
Infobox OKVirheellinen NIMI-arvo: 
Finlandia Kirja on suomalainen Pohjoismaiden suurin antikvariaatti. Vuoden 2019 alussa se työllisti Orimattilan toimipaikassaan kymmenen henkilöä, ja sen valikoimassa oli yli 300 000 tuotetta. Yritys on sittemmin laajentunut Nastolan Villähteelle ja työllisti vuonna 2023 kaikkiaan 27 ihmistä. Antikvariaatti on perustettu vuonna 2010, ja se on toiminut alusta saakka pelkästään verkkokauppana.
Finlandia Kirjan tuotevalikoima on saatavilla useista Internetin kauppapaikoista samanaikaisesti. Yrityksen oman verkkokaupan lisäksi tuotteet ovat ostettavissa myös vertaiskauppapaikka Huutonetistä sekä monikauppiasjärjestelmällä toimivasta kauppapaikasta Antikvaari.fi:stä.
Finlandia Kirja on painotuotteisiin keskittynyt yleisantikvariaatti, jonka tuotevalikoimasta löytyy käytettyä aikuisten ja lasten kauno- ja tietokirjallisuutta, aikakauslehtiä ja sarjakuvia. Valikoimassa on myös jonkin verran jäännöseräkappaleina hankittuja uusia kirjoja.
Yritys ostaa käytettyä kirjallisuutta koko Suomesta kuljetusliikkeen välityksellä niin yksityishenkilöiltä kuin yrityksiltäkin. Kirjojen myyjälle lähetetään tarvittaessa pakkauslaatikot kotiovelle, jolloin myyjän tehtäväksi jää vain kirjojen pakkaaminen. Alan suurimpana toimijana Finlandia Kirja on ostanut vuosien varrella myös useita lopettaneita alan yrityksiä. 2020-luvun alkupuolella Finlandia Kirja alkoi tehdä yhteistyötä Pääkaupunkiseudun Kierrätyskeskus Oy:n kanssa, jolta se saa arviolta 400 000 kirjaa vuodessa.
Finlandia Kirjan perusti vuonna 2010 kauppatieteiden maisteri Matti Pietilä. Yritys palkkasi ensimmäisen ulkopuolisen työntekijän vuonna 2011, minkä jälkeen sen liikevaihto, tulos ja myyntivalikoiman koko ovat kasvaneet vuosittain. Finlandia Kirjan käytössä on Pietilän kehittämä käytettyjen kirjojen myyntiin räätälöity toiminnanohjausjärjestelmä.
Yhteiskuntavastuu

Finlandia Kirja järjestää vuosittain joulun alla Ilmaisen Kirjan Päivä -hyväntekeväisyystapahtuman, missä yritys jakaa tuhansia kirjoja ilmaiseksi.
Yritys kierrättää vuodessa kymmeniä tonneja myynti- tai jakokelvottomia kirjoja ekologisen eristevillan tuotantoon. Kirjat käyvät hyvin villantuotannon raaka-aineeksi kansineen. Villantuotantoon soveltumattomista nahkaselkäisistä kirjoista tehdään muun muassa kirjataidetta.
Yritys on toteuttanut kampanjoita, joiden kautta osa myyntituotoista on ohjattu muun muassa Mannerheimin Lastensuojeluliiton toimintaan lasten ja nuorten hyvinvoinnin edistämiseksi tai lahjoituksena Intiaan vähävaraisten lasten lukumahdollisuuksien parantamiseksi. Kaikista verkkokaupassa myydyistä kirjoista lahjoitetaan kymmenen senttiä Mannerheimin Lastensuojeluliitolle.
Palkinnot

Vuonna 2018 Finlandia Kirjan verkkokauppa sijoittui hopeasijalle Suomen paras verkkokauppa -kilpailussa, jossa kaupan vahvimmiksi puoliksi mainittiin erityisesti yleisfiilis, toimitukset ja tuotevalikoima. Yritys on palkittu myös tietojärjestelmäratkaisustaan Innosuomi-kilpailussa vuonna 2011.
Aiheesta muualla

Yrityksen nettisivut
Antikvaari Matti Pietilä kirjahyllyjen keskellä.
Francisco Bru

| 0 | 1 | 2 |
| --- | --- | --- |

Henkilötiedot
Koko nimi: Francisco Bru Sanz
Syntymäaika: 12. huhtikuuta 1885
Syntymäpaikka: Madrid, Madrid, Espanja
Kuolinaika: 10. kesäkuuta 1962
Kuolinpaikka: Málaga, Espanja
Seurat
| Vuodet | Seura | O (M) |
| 1906–1911 1911–1915 1915–1916 | Barcelona Espanyol Barcelona |  |
Valmennusura
1920 1924–1926 1930 1934–1936 1937–1939 1939–1941 1941–1943: Espanja Espanyol Peru Madrid Girona Madrid Granada
Francisco ”Paco” Bru Sanz (12. huhtikuuta 1885 Madrid, Madridin maakunta, Espanja – 10. kesäkuuta 1962 Málaga, Espanja) oli espanjalainen jalkapalloilija, erotuomari ja valmentaja.
Bru oli pelipaikaltaan puolustaja. Hän edusti urallaan Barcelonaa ja Espanyolia, ja pelasi joitain otteluita myös Katalonian maajoukkueessa. Barcelonassa hän voitti Espanjan cupin vuonna 1910 sekä neljä Katalonian-mestaruutta, ja Espanyolissa kaksi lisää. Pelaajauransa jälkeen Bru ryhtyi erotuomariksi ja tuomitsi muun muassa Espanjan cupin loppuottelun vuosina 1916 ja 1917.
Vuonna 1920 Brusta tuli Espanjan maajoukkueen ensimmäinen päävalmentaja. Hänen johdollaan Espanja sijoittui toiseksi vuoden 1920 kesäolympialaisissa. Vuonna 1930 Bru valmensi Guillermo Riveron kanssa Perun maajoukkuetta ensimmäisissä maailmanmestaruuskilpailuissa. Ennen Espanjan sisällissotaa hän toimi Madridin valmentajana, ja luotsasi joukkueen Espanjan cupin voittajaksi vuosina 1934 ja 1936. Sisällissodan aikana Bru valmensi Gironaa tasavaltalaisten hallitsemilla alueilla pelatussa Lliga Mediterràniassa. Sisällissodan jälkeen hän palasi kahdeksi vuodeksi Madridiin ja valmensi myöhemmin myös Granadaa.
Saavutukset

Pelaajana
Espanjan cup (1): 1910
Katalonian-mestaruus (6): 1908–1909, 1909–1910, 1910–1911, 1911–1912, 1914–1915, 1915–1916
Valmentajana
Olympiahopea (1): 1920
Espanjan cup: 1934, 1936
Fred Lindholm

Fred (Fredrik) Lindholm (28. syyskuuta 1897 Tuusula – 19. marraskuuta 1969 Petroskoi Neuvostoliitto) oli taidemaalari, lavastaja ja Petroskoin suomalaisen teatterin pitkäaikainen taiteellinen johtaja.
Lindholmin puoliso oli näyttelijä Irja Takala (aiemmin Hämäläinen, 1910–1996). Tuusulan Hyrylässä syntyneen Lindholmin syntymävuosi on suomalaislähteiden mukaan 1897 ja neuvostoliittolaisten asiakirjojen mukaan 1902. Lindholm meni jo nuorena töihin sahalle Reposaareen, liittyi 1918 punakaartiin, vangittiin Suomen sisällissodassa ja joutui Hennalan vankileirille. Vuonna 1928 hän meni töihin Kanadaan ja sieltä edelleen vuonna 1931 metsätyöntekijäksi, puusepäksi ja kirvesmieheksi Belomorskiin Neuvosto-Karjalaan. Petroskoissa hän ryhtyi opiskelemaan ja harrastamaan maalausta. Lindholm sai maalauksiaan ensi kerran esille Moskovassa 1936 ja seuraavana vuonna Leningradissa. Taideopintojen ohella hän toimi silti yhä myös kirvesmiehenä Petroskoin rautatieasemalla. Keväällä 1938 aseman työprikaati, jossa oli kaksitoista suomalaista, pidätettiin ja Lindholm passitettiin vankileirille Solikamskiin, jossa hänen kätensä osin murskattiin. Lindholmin onnistui kuitenkin vapautua vankeudesta, ja hän sai taideopintonsa päätökseen 1941. Hänestä tuli 1944 Petroskoin suomalaisen teatterin taiteellinen johtaja, ja hän toimi tehtävässä lähes 20 vuotta. Lindholm suunnitteli lavastuksen yhteensä 55 näytelmään, ja hänen lavastusluonnoksiaan oli esillä useissa näyttelyissä. Hän jatkoi  sotien jälkeenmyös taidemaalarin työtään ja maalasi useat tunnetut teoksensa 1950-luvulla.
Fred Lane

Freddie Brown Lane, Jr. (6. syyskuuta 1975 – 6. heinäkuuta 2000) oli yhdysvaltalainen amerikkalaisen jalkapallon pelaaja. Hän loi NFL-uransa Carolina Panthersissa vuosina 1997–1999. Keväällä 2000 hän siirtyi Indianapolis Coltsiin. Hän opiskeli Tennesseen Lane Collegessa.
Fred Lane kuoli vaimonsa Deidra Lanen ampumana. Deidra Lane sai tuomion taposta ja vapautui vankilasta vuonna 2009 siellä kuutisen vuotta istuttuaan.
Fred Karinen

Fred Karinen (1861 Kaavuono – 9. syyskuuta 1909 Astoria) oli amerikansuomalainen sanomalehtien kustantaja ja toimittaja.
Karinen muutti vanhempiensa mukana Norjasta Yhdysvaltoihin vuonna 1871. Hän toimi Hancockissa ensimmäisen amerikansuomalaisen lehden ja sen seuraajien Swen Tuuvan ja Sankarin Maineen latojana. Vuonna 1880 Karinen muutti Calumetiin, jossa hän latoi toista Amerikan Suomalaista Lehteä. Sittemmin hän muutti Minneapolisiin latomaan Uutta Kotimaata.
Uudessa Kotimaassa työskennelleet Karinen ja Alex Wirtamo muuttivat vuonna 1884 Ashtabula Harboriin, jossa he perustivat Charles Steenroosin ja Asser Ansonin kanssa Yhdysvaltain Sanomia julkaisseen kustannusyhtiön. Wirtamon liityttyä kilpailevaan Pohjantähteen Yhdysvaltain Sanomien toimittajana työskenteli Karisen ohella August Edwards. Vuonna 1889 Karinen muutti Ishpemingiin, jossa hän ryhtyi toimittamaan Suomalaisen Kansallis-Raittius-Veljeysseuran  Työmies-lehteä. Raittiusliikkeen ja toimittajan tiet erosivat pian ja Karinen jatkoi lehden julkaisemista omissa nimissään. Vuonna 1892 hän muutti Työmiehen Minneapolisiin, jossa se sulautui August Edwardsin Yhdysvaltain Sanomiin muodostaen Amerikan Uutiset.
Vuonna 1893 Karinen siirsi Amerikan Uutiset Calumetiin, jossa siihen sulautui Hannes Helan vuonna 1890 perustama Kalevan Kaiku. Lehden toimittajana työskenteli Kalle Haapakoski. Vuonna 1898 Karinen aloitti Calumetissa Haapakosken toimittaman Päivän Uutiset, joka ilmestyi vain muutaman kuukauden ajan. Vuonna 1903 Karinen myi lehtiyrityksensä Päivälehden kustannusyhtiölle, työskenteli vähän aikaa sen taloudenhoitajana ja sittemmin kauppiaana Lauriumissa ja Red Jacketissa. Vuonna 1905 Karinen  muutti Astoriaan, jossa hän julkaisi kuolemaansa saakka Kalle Haapakosken toimittamaa Lännen Uutiset -lehteä.
Karinen ampui itsensä kapakan takahuoneessa. Syyksi mainittiin rahahuolet.
Francisco Cabañas

| Mitalit> Maa:   Meksiko.Miesten nyrkkeily. Olympialaiset  | Mitalit> Maa:   Meksiko.Miesten nyrkkeily. Olympialaiset  | Mitalit> Maa:   Meksiko.Miesten nyrkkeily. Olympialaiset  | Maa:   Meksiko> Miesten nyrkkeily. |
| --- | --- | --- | --- |
|  Hopeaa | Los Angeles 1932 | Kärpässarja |  |
Francisco Cabañas Prado (22. tammikuuta 1912 – 26. tammikuuta 2002) oli meksikolainen nyrkkeilijä ja olympiamitalisti. Hän voitti hopeaa Los Angelesin olympialaisissa 1932 kärpässarjassa.
Aiheesta muualla

profiili dataOlympics -sivustolla
Finlands Svenska Skolungdomsförbund (FSS)

| Finlands svenska skolungdomsförbund |
| --- | --- |

Perustettu:  4.1.1921
Toimiala:  Suomenruotsalaisten opiskelijoiden etu-, palvelu- ja harrastusjärjestö
Kotipaikka:   Helsinki, Suomi
Toiminnanjohtaja:  Mikaela Jokinen
Puheenjohtaja:  Niko Partanen
Hallitus (toimintavuosi 2024-2025):  Elodie Böhling (1. vpj) Ajla Jasarevic (2. vpj)  Mar Porres Carolina Friman Emma Karmanheimo Fanny Östergård Teo Torkulla  William Mutka
Jäsenlehti:  Elevbladet
Aiheesta muualla
skolungdom.fi
Infobox OKNimi-testi OK: 
Finlands Svenska Skolungdomsförbund FSS rf on suomenruotsalaisia koululaisia edustava koululaisyhdistys. Se on perustettu 4. tammikuuta 1921. Järjestön jäsenmääräksi arvioidaan noin 2000.
Tarkoitus ja toiminta

Finlands Svenska Skolungdomsförbundin tarkoituksena on
toimia ruotsinkielisten oppilaiden ja opiskelijoiden etujärjestönä ja siten edistää näiden etuja, oikeuksia ja asemaa kouluissa ja yhteiskunnassa
tukea oppilas-ja opiskelijakuntatoimintaa ja kannustaa oppilaita ja opiskelijoita ottamaan kantaa yhteiskunnallisiin kysymyksiin
kehittää yhteyksiä ja luoda yhteenkuuluvuutta oppilaiden ja opiskelijoiden kesken Suomessa ja ulkomailla
edistää kestävää kehitystä kouluissa ja yhteiskunnassa
Tarkoituksensa edistämiseksi järjestö antaa kannanottoja ja lausuntoja, kirjoittaa mielipidekirjoituksia ja osallistuu muuten yhteiskunnalliseen keskusteluun radiossa, televisiossa ja lehdissä.
FSS järjestää myös erilaisia tapahtumia, joista suurimpia on vuosittain syksyllä järjestettävä Kulturkarnevalen, jossa osallistujat osallistuvat erilaisiin työpajoihin, jotka liittyvät esimerkiksi musiikkiin, draamaan tai kuvataiteeseen.
Järjestön ylin päättävä elin on keväisin järjestettävä vuosikokous, jota kutsutaan nimellä Elevriksdagen (lyh. ERIK, kääntyy suomeksi "oppilasvaltiopäivät"). Äänioikeutettuja kokouksessa ovat kaikki järjestön jäsenet. Kokouksessa päätetään poliittisesta ohjelmasta ja toimintasuunnitelmasta sekä valitaan järjestön hallitus. Hallitukseen kuuluu puheenjohtaja, kaksi varapuheenjohtajaa ja neljästä kahdeksaan jäsentä. Hallituksen puheenjohtajana on keväästä 2023 alkaen toiminut Cecilia Huhtala.
Kansainvälisellä tasolla FSS edistää opiskelijoiden oikeuksia eurooppalaisen kattojärjestön OBESSU:n (Organising Bureau of European School Student Union) kautta, jonka jäsen FSS on. FSS on feministinen yhdistys.
Järjestön toimisto sijaitsee Helsingissä, osoitteessa Kasarmikatu 1. Jäsenilleen FSS tarjoaa palveluja, kuten opiskelijajäsenilleen opiskelijakortin, joka oikeuttaa erilaisiin alennuksiin, sekä kaikille jäsenilleen vuosittain kalenterin ja järjestön lehden, Elevbladetin.
Talous

Opetus- ja kulttuuriministeriön yleisavustus nuorisojärjestöille:
2018: 108 000 €
2017: 103 000 €
2016: 100 000 €
2015: 83 200 €
2014: 83 160 €
2013: 84 000 €
2012: 84 000 €
Aiheesta muualla

Finlands Svenska Skolungdomsförbundin nettisivu
Fred Kerley

| Mitalit | Mitalit | Mitalit |  |
| --- | --- | --- | --- |
|  Fred Kerley Lontoon MM-kilpailuissa vuonna 2017. |  Fred Kerley Lontoon MM-kilpailuissa vuonna 2017. |  Fred Kerley Lontoon MM-kilpailuissa vuonna 2017. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | 100 m |  |
|  Pronssia | Pariisi 2024 | 100 m |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2019 | 4 × 400 m |  |
|  Kultaa | Eugene 2022 | 100 m |  |
|  Kultaa | Budapest 2023 | 4 × 100 m |  |
|  Hopeaa | Lontoo 2017 | 4 × 400 m |  |
|  Pronssia | Doha 2019 | 400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Birmingham 2018 | 4 × 400 m |  |
Fred Kerley (s. 7. toukokuuta 1995) on yhdysvaltalainen pikajuoksija, jonka päämatka on ollut aiemmin 400 metrin juoksu ja vuodesta 2021 lähtien myös 100 ja 200 metrin juoksut. Hän on pituudeltaan 191 cm.
Kerley voitti 400 metrin Yhdysvaltojen-mestaruuden 2017. Hän voitti samana vuonna NCAA:n 400 metrin mestaruuden sekä sisä- että ulkoradoilla. Lontoon MM-kilpailuissa 2017 hän juoksi ankkuriosuuden Yhdysvaltojen hopeajoukkueessa 4 × 400 metrin viestissä. 400 metrillä hän sijoittui seitsemänneksi. Birminghamin MM-hallikilpailuissa 2018 hän sai hopeaa 4 × 400 metrin viestissä. Hän voitti Yhdysvaltojen-mestaruuden 400 metrillä 2019. Dohan MM-kilpailuissa 2019 hän saavutti 400 metrillä pronssia ajalla 44,17. Lisäksi hän juoksi avausosuuden Yhdysvaltojen voittaessa 4 × 400 metrin viestin maailmanmestaruuden ajalla 2.56,69.
Kerley saavutti vuonna 2021 järjestetyissä Tokion olympialaisissa hopeaa 100 metrillä ennätyksellään 9,84. Hän voitti 100 metrin Yhdysvaltojen-mestaruuden 2022 ajalla 9,77 juostuaan välierissä ennätyksensä 9,76. Eugenen MM-kilpailuissa 2022 hän voitti 100 metrillä kultaa ajalla 9,86. Alkuerissä hän juoksi ajan 9,79. 200 metrillä hän karsiutui välierissä. Budapestin MM-kilpailuissa 2023 hän karsiutui 100 metrin välierissä ja juoksi toisen osuuden kultaa voittaneessa Yhdysvaltojen 4 × 100 metrin viestijoukkueessa. Pariisin olympialaisissa 2024 hän saavutti 100 metrillä pronssia ajalla 9,81.
Kerley juoksi 400 metrin ulkorataennätyksensä 43,64 Des Moinesissa 27. heinäkuuta 2019. Hallissa hän on juossut saman matkan parhaimmillaan aikaan 44,85 Texasin College Stationissa 11. maaliskuuta 2017. 200 metrin ennätyksensä 19,76 hän juoksi Nairobissa 18. syyskuuta 2021. 60 metriä hän on juossut hallissa parhaimmillaan aikaan 6,55 vuonna 2024.
Frank Wolf

Frank Wolf
Frank Rudolph Wolf (30. tammikuuta 1939 Philadelphia) on yhdysvaltalainen republikaanipoliitikko, joka edusti Virginian osavaltion 10. vaalipiiriä Yhdysvaltain edustajainhuoneessa 17 kauden ajan vuosina 1981–2015. Wolfin ilmoitti vuonna 2013, että hän ei tulisi enää hakemaan uudelle kaudelle.
Fredrik V (Pfalz)

Böömin kuningas Fredrik I.
Fredrik V (saks. Friedrich V) ; (26. elokuuta 1596 Neumarkt in der Oberpfalz – 29. marraskuuta 1632 Mainz) oli vuosina 1610–1623 Pfalzin vaaliruhtinas ja vuosina 1619–1620 Böömin kuningas nimellä Fredrik I.
Koska Fredrikin kuninkuus kesti vain yhden vuoden (4. marraskuuta 1619 – 8. marraskuuta 1620), hän sai lisänimen talvikuningas.
Suku

Fredrik syntyi Deinschwangin metsästyslinnassa. Hän oli isänsä Fredrik IV:n seuraaja Pfalzin vaaliruhtinaana vuodesta 1610. Isältään hän peri myös johtoaseman evankelisessa unionissa.